মিথ্যার এ অন্ধকার দূর করতে হলে দেশজুড়ে আলো জ্বালাতে হবে এবং সে আলো কোরআনী জ্ঞানের। আর আলো জ্বলে উঠলে আধার যত গভীরই হোক তা দূর হতে সময় লাগে না। তাছাড়া নবী(সাঃ)র আমলে আরবে যে অন্ধকার ছিল বাংলাদেশে সে অন্ধকারের গভীরতা এতটা নয়। আলো জ্বালালে ঘুমও ভেঙ্গে যাবে জনগণের। তখন জাগ্রত জনগণ নিজেদের অনন্ত অসীম কালের আখেরাত বাঁচাতে নিজেরাই ময়দানে নেমে আসবে। বাংলাদেশের মত দেশের ১৬ কোটি মানুষের মাঝে যদি ২০ বা ৩০ লাখ মানুষ আল্লাহু আকবর বলে রাস্তায় নেমে আসে এবং আল্লাহর কোরআনী আইনের প্রতিষ্ঠার দাবী নিয়ে রাস্তায় অবস্থান নেয় তবে কি কোন সরকার না মেনে পারে? কয়েক লাখ মানুষের রাস্তায় নেমে আসাতেই বহু দেশের বহু সরকারের পতন ঘটেছে। সাম্প্রতিক ইতিহাসে থাইল্যান্ড, ইউক্রেন, রোমানিয়া, জর্জিয়ায় সেটি ঘটেছে। সেটির জন্য কাউকে কোন রক্তদিতে হয়নি, জেলেও যেতে হয়নি। একটি তীরও ছুড়ার প্রয়োজন পড়েনি।